
Status på energipriser 


Markedspriserne for energi har siden sensommeren 2021 været ekstraordinært 
høje, særligt på gas og elektricitet. Omkring årsskiftet faldt priserne, men den rus- 
siske invasion af Ukraine og fornyet tvivl om europæisk energiforsyning fra Rus- 
land har fået gas- og elpriserne tilbage på høje niveauer. Således lå elprisen i Dan- 
mark i starten af maj på ca. 1,5 kroner pr. kilowatt, hvilket er mere end det dob- 
belte af gennemsnitsprisen i 2021 og fire-syv gange så meget som i årene inden 
pandemien, jf. figur 1. 


Energipriserne er særligt høje i EU, som er eksponeret over for russisk gas- og 
olieforsyning. Særligt er de europæiske gasptiser steget ekstraordinært, da omkring 
40 pct. af gasforbruget i EU stammer fra Rusland. Bedømt ud fra futures-priserne 
forventer markedsdeltagerne, at gaspriserne vil falde gennem resten af 2022, men 
fortsat ligge på høje niveauer i 2023, jf. figur 2. Mange forhold spiller dog ind i for- 
hold til udviklingen i energipriserne, herunder energi fra øvrige kilder samt energi- 
efterspørgsel. 


Den geopolitiske udvikling og politiske tiltag vil også kunne spille en central rolle 
for den videre udvikling i energipriserne. EU importerer fortsat gas og olie fra 
Rusland, og skulle det ændre sig, vil det lægge et øget pres på priserne fra øvrige 
leverandører og også påvirke prisen på andre typer energi. Senest er priserne ste- 
get, da Rusland oplyste, at gasleverancer til Polen og Bulgarien ville stoppe. 


Figur 1 Figur 2 

Fortsat høje elpriser i Danmark Markederne forventer fald i gaspriserne 

Anm.: Elpriser i figur 1 er vist som et syvdages glidende gennemsnit. I figur 2 vises det ledende mål for 
naturgaspriser og -futures i Europa fra det hollandske TTF og Brent-råoliepriser fra ICE. 
Kilde: Macrobond, Nord Pool, ICE og egne beregninger. 


